CELEX: 62018CA0708
Language: hr
Date: 2019-12-11 00:00:00
Title: predmet C-708/1: Presuda Suda (treće vijeće) od 11. prosinca 2019. (zahtjev za prethodnu odluku koji je uputio Tribunalul București - Rumunjska) – TK protiv Asociația de Proprietari bloc M5A-ScaraA (Zahtjev za prethodnu odluku – Zaštita fizičkih osoba u vezi s obradom osobnih podataka – Povelja Europske unije o temeljnim pravima – Članci 7. i 8. – Direktiva 95/46/EZ – Članak 6. stavak 1. točka (c) i članak 7. točka (f) – Zakonitost obrade osobnih podataka – Nacionalni propis kojim se dopušta videonadzor radi osiguranja sigurnosti i zaštite osoba, imovine i dragocjenosti te ostvarenja zakonitih interesa, bez privole ispitanika – Postavljanje sustava videonadzora u zajedničkim dijelovima stambene zgrade)

17.2.2020   
            
            
               HR
            
            
               Službeni list Europske unije
            
            
               C 54/8
            
         
      Presuda Suda (treće vijeće) od 11. prosinca 2019. (zahtjev za prethodnu odluku koji je uputio Tribunalul București - Rumunjska) – TK protiv Asociația de Proprietari bloc M5A-ScaraA
      (predmet C-708/1) (1)
      
      (Zahtjev za prethodnu odluku - Zaštita fizičkih osoba u vezi s obradom osobnih podataka - Povelja Europske unije o temeljnim pravima - Članci 7. i 8. - Direktiva 95/46/EZ - Članak 6. stavak 1. točka (c) i članak 7. točka (f) - Zakonitost obrade osobnih podataka - Nacionalni propis kojim se dopušta videonadzor radi osiguranja sigurnosti i zaštite osoba, imovine i dragocjenosti te ostvarenja zakonitih interesa, bez privole ispitanika - Postavljanje sustava videonadzora u zajedničkim dijelovima stambene zgrade)
      (2020/C 54/10)
      Jezik postupka: rumunjski
      
         Sud koji je uputio zahtjev
      
      Tribunalul București
      
         Stranke glavnog postupka
      
      
         Tužitelj: TK
      
         Tuženik: Asociația de Proprietari bloc M5A-ScaraA
      
         Izreka
      
      Članak 6. stavak 1. točku (c) i članak 7. točku (f) Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka, u vezi s člancima 7. i 8. Povelje Europske unije o temeljnim pravima, treba tumačiti na način da im se ne protive nacionalne odredbe kojima se dopušta postavljanje sustava videonadzora, poput sustava o kojem je riječ u glavnom postupku koji je postavljen u zajedničkim dijelovima stambene zgrade, radi ostvarenja zakonitih interesa koji se sastoje od osiguranja sigurnosti i zaštite osoba i imovine, bez privole ispitanika, ako obrada osobnih podataka putem predmetnog sustava videonadzora ispunjava uvjete iz navedenog članka 7. točke (f), što je na sudu koji je uputio zahtjev da provjeri.
      
         (1)  SL C 65, 18. 2. 2019.